сценарий на тържествен час от проект

 ***„АЗ ОБИЧАМ БЪЛГАРИЯ”***

1. Ние сме листа от дървото на живота. Растем и гледаме с ненаситни очи света.
2. Ние сме хора. Когато пътуваме през настоящето, помним миналото и мислим за бъдещето.
3. Ние сме наследници на смели и мъдри мъже и жени, които са ни завещали трептящи знамена, заветни песни и думи.
4. Ние сме частица от България – една и единствена – като сърцето.
5. България започва с всеки от нас, с нашия живот, с нашата усмивка.
6. България започва от майчината ласка, от прага на родния дом, от първия урок по история, от дъгата, извила 7 полукръга пред очите ни, от буквите, с които изписваме нейното име.
7. Живеем, заслушани в приказката хилядолетна на своя народ.
8. И нека роденият последен помни...

|  |
| --- |
|  |
| Малка е мойта родина -шепа набрани, нагънатишарени черги от ниви,тъмни въртопи от планини**.** Но разтвори тази шепа,стисната крепко, опитай!Но раздипли, разстели ягънка по гънка внимателно,скат по скат, бразда по бразда,бръчка по бръчка, цвят по цвят,връх по връх побелял,спомен по спомен,песен по песен,век по век.И ще видиш тогавакак неизбродна**,** безкрайна етази шепа препълнена -моята малка родина. |

Нашето небе е тъй дълбоко,
нашите звезди са тъй големи
и земята наша е безкрайна,
а се сбира цялата в сърце ми!

Ти ли, моя майчице, направи
тая обич толкова голяма,
че света във нея се побира,
че в света на нея равна няма?

Че прегръщам с обичта си, майко,
нашата земя с цветя покрита,
с пресен дъжд на пладне оросена
и с дъга на златен сърп извита.

Че ме греят право във сърцето:
златно слънце, ниви позлатени,утрин рано сребърна зорница,
в топла вечер облаци червени!

Нашето небе е тъй дълбоко,
нашите звезди са тъй големи
и земята наша е безкрайна,а се сбира цялата в сърце ми...

    Конникът, дошъл от север,
    спря на дунавския бряг
    сред разцъфнали посеви
    и огнища ален мак.

 В погледа му зеленее
    разлюляна равнина**.**    Сребърна на юг светлее
    горда Стара планина.

Бял орел се стрелна жадно
    в утринната синева,
    дето сянката му пада,
    знаме конникът развя.

    После слезе той от коня
    сред зелените жита.
Шепа суха пръст отрони    и докосна я с уста**:**

    - Хубава си, моя нова,
    натежала равнина,
    бяла като гръд орлова,
    ясна като стремена.

   Мои внуци тук ще тичат,
    ще ми бъде тук дома.
    И с любов ще те наричат
    Аспарухова земя...

Далече твоя път остава
в тринайсет века извървян.
Ти просешка и величава
живя под стария Балкан.

Люля те в детската си люлка
под зли пожари Аспарух.
Очите ти като светулки
проблясваха под купол глух.

Когато византийската фурия
те връхлетяваше за сеч,
на Хемус в тайните клисури
Крум счупи тежкия й меч.

Паши, боляри и султани
разстрелваха те векове.
Свободен само бе Балканът
с хайдушките си ветрове...

Ти, мъдра, с древното си име,
държави много надживя.
Ветрее се недостижима
на Левски русата глава...

И аз, синът на свободата,
съм от короната ти лист.
Прекланям се пред твойта святост,
пред твоя образ строг и чист.

Аз съм българско дете,
с моя край се аз гордея,
златно жито тук расте,
Стара планина синее.

Тука в нашата страна
някога живял Паисий,
в непрогледна тъмнина
той история написал.

В родните ни планини
бродил някога Раковски.
В средногорските земи
с конница летял Бенковски.

В нашта Стара планина
били се за свободата
с пушки, с бойни знамена
Ботев, Левски, Караджата.

Аз съм българско дете,
с обич гледам планините,
мойта гордост все расте,
че съм внуче на борците!
 **всички: Аз съм наследникът,**

 **законно признат,**

 **признат от времето**

 **за негов роднина.**

 **Аз съм богат! Много богат! -**

 **Имам богатство**

**с име  Родина!**

 Когато казваш Шипка – прав стани,

защото Шипка е за теб светиня,

тя озарява миналите дни

и утрото на твоята родина.

Стани пред подвига неизмерим

на хилядите храбри руски братя,

дошли от Киев, от Ростов, от Крим,

за да загинат тук за свободата.

Пред подвига на своите деди

стани и се гордей, че са можали

топовете да срещат със гърди

и в оня бой велик са издържали.

А стъпиш ли на Шипка – връх свещен,

сложи цветя, коленичи смирено,

че ти без този съдбоносен ден,

не щеше да си българче родено!

Аз съм българче и **силна майка мене е родила;** с хубости, блага обилнамойта родина е мила.

Аз съм българче. Обичам

наште планини зелени,

българин да се наричам -

първа радост е за мене.

**Аз съм българче свободно,**

в край свободен аз живея,

всичко българско и родно

любя, тача и милея.

Аз съм българче и расна

в дни велики, в славно време,

син съм на земя прекрасна,

син съм на юнашко племе.